מיסוי הפרשות לקופת גמל מרכזית 
לפיצויים ולקופת גמל לתגמולים

עובד עזב את מקום העבודה מרצונו.

המעביד הורה להעביר את כל פוליסת ביטוח המנהלים של העובד לבעלותו של העובד.

השאלות הן:

1. אם מעביר העובד את חלק הפיצויים מן החשבון האישי שלו אל קופה מרכזית לפיצויים - האם צריך העובד לשלם מס הכנסה על חלק זה המועבר ?

2. ואם אכן הוא חייב לשלם מס הכנסה בעניין דלעיל - מה הוא מועד התשלום ?

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

u

היבטי המיסוי של העובד שפרש לאחר שהתפטר

פקודת מס הכנסה [להלן - "הפקודה"] אינה מגדירה את המונח "פרישה", לצורך קבלת הפטור ממס שבסעיף 9(7א) לפקודה.

l מחד - 

המילה "פרישה", שימושה ומובנותה רחבים מהמילה "פיטורים", המצויה ב"חוק פיצויי פיטורים, התשכ"ג-1963"(1); והיא כוללת כל אירוע, אשר גורם לניתוק יחסי העובד ומעבידו, כגון: פרישה מעבודה מרצון ("התפטרות"); וכן פיטורים ומוות.

l מאידך - 

בתי המשפט פירשו את המילה "פרישה" באופן מצמצם, ולא הסתפקו בפרישה פורמלית, כדי לְזַכּוֹת את העובד שפרש בפטור ממס, שהפקודה מעניקה לו(2).

עם זאת, איני מוצא כל מניעה חוקית להעניק לעובד האמור את הפטור ממס, המגיע לו מכוח סעיף 9(7א) לפקודה; והכול - בין שהכספים שולמו לו מקופת גמל מרכזית ובין שהם שולמו לו מחשבון אישי בקופת גמל לתגמולים, שבתוכו כלול רכיב הפיצויים.

החיוב במס, אשר יחויב העובד, יקום במועד, שבו הוא זכאי לקבל את פיצויי הפיטורים ממעבידו (גם אם במועד זה הוא לא קיבלם למעשה); וזאת, למעט אם הוא בחר ב"רצף זכויות" לפיצויים(3).

היבטי המיסוי של המעביד בהקשרו של העובד שפרש לאחר שהתפטר

בבואנו לדון בהיבטי המיסוי של המעביד, עלינו להבחין בין קופת גמל מרכזית לפיצויים לבין קופת גמל לתגמולים - כלהלן:

l קופת גמל מרכזית לפיצויים 

קופה זו נועדת לצבירת כספים בידי המעביד לכיסוי התחייבויותיו לתשלום פיצויי פיטורים, או לתשלום "מענק פרישה" לעובד, או "מענק מוות" לשאיריו של העובד.

מכיוון שקופה זו באה לבטח את המעביד ולשרת אותו, מבוצעים התשלומים לקופה בידי המעביד והם נרשמים בקופה על שמו.

כאשר מתרחש אירוע, המחייב את המעביד לשלם סכומים לעובד, משלמת הקופה למעביד, או ישירות לעובד; ובאופן זה - ממלא המעביד אחר התחייבויותיו.

אם התפטר העובד בנסיבות, שאינן מזכות אותו בקבלת הכספים שבקופה, זכאי המעביד לקבל לרשותו את הכספים שהצטברו על שמו בקופה(4).

l קופת גמל לתגמולים

קופה זו נועדת לחיסכון, שתכליתו היא תשלום סכום הוני חד-פעמי לעמית לאחר פרישתו, או לשאיריו לאחר פטירתו.

הסכומים, המופקדים בקופה, נרשמים על שמו של העובד; ומשלמים אותם העובד והמעביד גם יחד(5).

v

בכל הנוגע לקופת גמל מרכזית לפיצויים נקבעו כללים לעניין התרת התשלומים כהוצאה לפי סעיף 17(5) לפקודה, כגון: התרת תשלומים סדירים, התרת תשלומי השלמה בלתי קבועים, התרת תשלומי פיגורים, טיפול בעודפים בייעודה, הוצאות עודפות (רלוונטי למוסד ציבורי כמשמעותו בסעיף 9(2) לפקודה, או לחבר-בני-אדם שהכנסתו פטורה ממס. סעיף 3(ז) לפקודה חל עליהם).

העובד, בהבדל מן המעביד, זכאי ליהנות מהפטור ממס לפי סעיף 9(7א) לפקודה, הן בגין קרן הסכומים והן בגין הרווחים המצטברים; וזאת - ללא קשר לסוג הקופה. לעומתו, יחויב המעביד על בסיס ההבחנה בין קרן הכספים לבין רווחים הנובעים מהכספים הללו - כלהלן:

l קרן הכספים, שלא נוצלו למטרה היעודה לתשלום פיצויי פיטורים או תגמולים, היא הכנסה רגילה החייבת במס.

l הרווחים המצטברים הם בגדר הכנסה אצל המעביד, אף על פי שהכספים נותרו בקופה ולא מְשָׁכָם המעביד. למען הסדר הטוב - מודגש כאן, כי סכומי רווח מצטברים, שהמעביד אינו מנכה לפי סעיף 17(5) לפקודה, לא ייחשבו להכנסה במועד שבו הם מזוכים בידי הקופה(7).

דברי סיכום ומסקנות

הוראות המעביד להעברת כספי הפיצויים מקופת גמל מרכזית לפיצויים לחשבון אישי בקופת גמל לתגמולים, הכוללת בתוכה את רכיב כספי הפיצויים, יכולה ליצור היבטי מיסוי הן מבחינתו של העובד והן מבחינתו של המעביד.

על המעביד לבדוק היטב את העובדות לאשורן כפי שפורטו במסמך זה, בטרם יפסוק בכל הנוגע לאופן הטיפול בהיבטי המיסוי שעתידים להיווצר.

הפניות המשיב:

(1) פסק דין בעניין ולמן נגד פקיד השומה [פד"א ג' 158]; פסק דין בעניין כגן נגד פקיד השומה [פד"א ח' 117].

(2) פסק דין טרטקובר נגד ברנט [פ"ד ט"ז 969]; פסק דין עמ"ה 95/71 כספי נגד פקיד השומה [פד"א ה' 111]; פסק דין עמ"ה 28/72 שאול נגד פקיד השומה [פד"א ה' 177]; פסק דין ע"א 521/65 הרטמן בע"מ נגד פקיד השומה [פ"ד כ' (3), 625].

(3) סעיף 9(7א) לפקודה.

(4) ראה ד' כהנא, "קופות גמל ופיצויים - שכירים ועצמאיים" [רל"מ ו' 349].

(5) תקנה 19(א)(1)(ב) ותקנה 19(ב) ל"תקנות מס הכנסה (כללים לאישור ולניהול קופות גמל), התשכ"ד-1964".

(6) סעיף 3(ד) לפקודה.

(7) סעיף 17(5) לפקודה; פסק דין פשמ"ג נגד "רפק" אלקטרוניקה בע"מ, [פד"א ח' 150]; פסק דין ד"נ "רפק" אלקטרוניקה נגד פשמ"ג [ח' 487].

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il